CELEX: 62013CN0103
Language: et
Date: 2013-03-04 00:00:00
Title: Kohtuasi C-103/13: Eelotsusetaotlus, mille on esitanud Administrativen sad Sofia-grad (Bulgaaria) 4. märtsil 2013 — Snezhana Somova versus Glaven direktor na Stolichno upravlenie „Sotsialno osiguryavane”

4.5.2013   
            
            
               ET
            
            
               Euroopa Liidu Teataja
            
            
               C 129/10
            
         Eelotsusetaotlus, mille on esitanud Administrativen sad Sofia-grad (Bulgaaria) 4. märtsil 2013 — Snezhana Somova versus Glaven direktor na Stolichno upravlenie „Sotsialno osiguryavane”
   (Kohtuasi C-103/13)
   2013/C 129/18
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebaja: Snezhana Somova
   
      Vastustaja: Glaven direktor na Stolichno upravlenie „Sotsialno osiguryavane”
   
      Eelotsuse küsimused
   
   
               1.
            
            
               Kas ELTL artikli 48 esimest lõiku ja ELTL artikli 49 esimest ja teist lõiku tuleb põhikohtuasja asjaoludel tõlgendada nii, et nendega ei ole vastuolus liikmesriigi selline õigusnorm nagu põhikohtuasjas kõne all olev Kodeks na sotsialno osiguryavane (sotsiaalkindlustusseadustik) artikli 94 lõige 1, milles on sätestatud kindlustuse lõpetamise nõue kui alus vanaduspensioni määramiseks liikmesriigi kodanikule, kes tegutseb pensioni taotlemise ajal füüsilisest isikust ettevõtjana mõnes muus liikmesriigis ja kuulub nõukogu 14. juuni 1971. aasta määruse (EMÜ) nr 1408/71 (1) sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes kohaldamisalasse?
            
         
               2.
            
            
               Kas määruse nr 1408/71 artikli 94 lõiget 2 koosmõjus ELTL artikli 48 esimese lõigu punktiga a tuleb tõlgendada nii, et see lubab teha kindlustusperioodide liitmise reeglist erandi kindlustusperioodide osas, mis on täitunud teises liikmesriigis enne määruse kohaldamist selles liikmesriigis, kus pensionitaotlus esitati, kuna nimetatud säte annab kindlustatule õiguse valida, kas ta annab nendest perioodidest liitmise eesmärgil teada, ja liitmise vajadust hinnata, kui periood, mis on täitunud üksnes selle riigi õigusaktide alusel, kus pensionitaotlus esitati, ei ole pensioniõiguse omandamiseks küllaldane, ja piisav periood saab täituda ainult sissemaksete tegemise kaudu?
               Kas sellistel asjaoludel on ELTL artikli 48 esimese lõigu punktiga a kooskõlas, et pärast määruse nr 1408/71 kohaldatavaks muutumist on kindlustatul võimalik loobuda määruse nr 1408/71 artikli 46 lõike 2 kohaldamisest kindlustusperioodide liitmise osas, kui ta jätab oma pensionitaotluses mõnes muus liikmesriigis täitunud kindlustusperioodid teatavaks tegemata?
            
         
               3.
            
            
               Kas määruse nr 1408/71 artikli 12 lõiget 1 tuleb tõlgendada nii, et see lubab tunnustada sissemaksete tegemise alusel täitunud kindlustusperioode, nagu seda näeb Bulgaaria õiguses ette Kodeks za sotsialno osiguryavane (sotsiaalkindlustusseadustik) (ülemineku- ja lõppsätete) § 9 lõige 3, kui analoogselt põhikohtuasja asjaoludega kattuvad selliselt tunnustatud kindlustusperioodid mõne muu liikmesriigi õigusaktide alusel täitunud kindlustusperioodidega?
            
         
               4.
            
            
               Kas määruse nr 1408/71 artikli 12 lõiget 2 tuleb tõlgendada nii, et see lubab liikmesriigil pensioni maksmise peatada ja nõuda liikmesriigi kodanikult talle siseriikliku õiguse alusel määratud vanaduspensioni täielikku tagasimaksmist, kui määruse tingimused olid täidetud üksnes pensioni määramise ajal, ja ainult siseriiklikust õigusest tulenevatel kaalutlustel, mille kohaselt ei olnud pensioni määramise ajal asjaomase isiku kindlustus mõnes muus liikmesriigis lõpetatud, tunnustati siseriikliku õiguse alusel sissemaksete põhjal täitunud kindlustusperioodi, ilma et arvesse oleks võetud pensioni määramise ajaks mõnes teises liikmesriigis täitunud kindlustusperioode ja ilma et oleks kaalutud, kas oleks pidanud määrama teistsuguse suurusega pensioni?
               Kas juhul, kui pensioni tagasinõudmine on lubatav, järeldub liidu õiguses sätestatud võrdväärsuse ja tõhususe põhimõtetest, et tasuda tuleb ka intress, kuigi liikmesriigi siseriiklik õigus ei näe rahvusvahelise lepingu alusel määratud pensioni tagasimaksmise korral intressi tasumist ette?
            
         
      (1)  EÜT L 149, lk 2; ELT eriväljaanne 05/01, lk 35.